**Povestea mea**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Povestea mea e și povestea voastră,

Nimic original sau mai de preț în ea,

Un pic banală chiar vi se va părea,

Căci ați trait-o chiar și dumneavoastră.

Aveam vreo câțiva anișori... se pare,

In pas voios plecam din grădiniță

Ținând de după umeri o fetiță

Spunându-i că am... gând de-nsuratoare.

La școală multe fete cucuiete

Băteau la poarta dragostei... în fine,

Eu m-am ținut cât m-am putut abține

Si le goneam, așa, mai... pe-ndelete.

Da... cred că pe la treisprezece ani

Ii răspundeam unei colege Mia,

Când mi-a cerut cu drag prietenia:

”Suntem prieteni, noi nu suntem... dușmani!”

Si-apoi liceul... când viața-i o foaie goală...

N-am învățat iubi... și-a câta oară

O tot dădeam mereu numai în bară,

Căci...nu era-n materia de școală!

Scriam poeme de amor fierbinte

Si le puneam pe strune de chitară,

Să-ncante-un suflet bun de domnișoară,

Dar...ochii ...mereu mi-o luau-nainte,

Spre o altă nurlie fetișcană

Ce-abia îi pârguise rodul vieții...

Ehe!...unde sunt anii tinereții?

S-au dus sau oare fost-au o... Morgană?

Deci cum v-am mai spus: nimic original,

In viață am iubit si-am fost iubit,

Si mă scuzați de poate v-am plictisit

Cu versul simplu, șăgalnic și... banal.

Căprar Florin